钦定古今图书集成/理学汇编/学行典/第200卷 > 胡顺明
## 钦定古今图书集成/理学汇编/学行典/第200卷 > 胡顺明

按《常州府志》：“胡顺明，桃源人。总角时，母病，父远行，茕
茕孤影，日夜侍汤药，祷于神，愿以身代。乃割股奉母，
母病以痊，人无知者。母怜其倦，卧榻下，起而抚之，见
血溅衣衾，骇然大哭。邻人惊入，解衣视之，知其割股
也。万历闲，知县申请，得补弟子员。当事下车，咸叨优
奖。父母俱八十馀寿。”